open-index/open-wikipedia-markdown huggingface dataset:
Ιάκωβος ο Αδελφόθεος

Ο **Ιάκωβος** (... - 62) ήταν σημαντική προσωπικότητα της εποχής των Αποστόλων. Αποκαλείται επίσης ως **Ιάκωβος ο Δίκαιος** και **Ιάκωβος ο Αδελφόθεος**. Κατά την Ορθόδοξη Εκκλησία, πιστεύεται ότι ήταν ετεροθαλής αδελφός του Ιησού Χριστού από τον προηγούμενο γάμο του Ιωσήφ. Στην ρωμαιοκαθολική παράδοση γενικά ταυτίζεται με το Ιάκωβο, γιο του Αλφαίου, και τον  Ιάκωβο τον Μικρό. Συμφωνείται από τους περισσότερους ότι δεν πρέπει να συγχέεται με τον απόστολο Ιάκωβο.

Ο Ιάκωβος δεν είχε ακολουθήσει τον Ιησού κατά τη διάρκεια της εν ζωή διδασκαλίας Του. Μετά την ανάστασή Του, όμως, ο Ιησούς παρουσιάσθηκε και σε αυτόν, κάνοντας τον να πιστέψει και στην συνέχεια να αναλάβει σημαντικό ρόλο στην εδραίωση της πρώτης αποστολικής εκκλησίας της Ιερουσαλήμ. (1 Κορινθίους 15:7· Πράξεις 15:6-29· Γαλάτες 2:9). Σύμφωνα με τον ιστορικό Ιώσηπο, θανατώθηκε από τους Ιουδαίους με λιθοβολισμό το 62 μ.Χ. Σύμφωνα με άλλη εκδοχή θανατώθηκε μετά από ρίψη του από Ναό όπου κήρυττε. Σε αυτό τον Ιάκωβο αποδίδεται η προς τις 12 διασπαρμένες φυλές «επιστολή Ιακώβου». 

Η μνήμη του εορτάζεται από την Λουθηρανική, την Επισκοπελιανή και την Ανατολική Ορθόδοξη Εκκλησία στις 23 Οκτωβρίου, από την Αγγλικανική την 1η Μαΐου και από την Καθολική στις 3 Μαΐου.

## Παραπομπές


Ιακωβος αδελ
Κατηγορία:Πρόσωπα της Καινής Διαθήκης
Κατηγορία:Εβδομήκοντα Απόστολοι
Ιακωβος αδελ
Ιακωβος αδελ
Ιακωβος αδελ
Λία Αργυριάδου

Η **Τριανταφυλλιά Αργυριάδου** (21 Φεβρουαρίου 1959 - 26 Δεκεμβρίου 1994) ήταν Ελληνίδα δημοσιογράφος και συγγραφέας.

Γεννήθηκε στη Βουδαπέστη και έμαθε τα πρώτα της γράμματα στην Ουγγαρία, ενώ οι γονείς της κατάγονται από την Κορνοφωλιά Έβρου. Η Λία ήταν η δημιουργός της πεντάλεπτης καθημερινής σειράς ντοκιμαντέρ «*Σαν σήμερα*», που θύμιζε στους τηλεθεατές της ΕΡΤ2 τα γεγονότα του παρελθόντος, που είχαν γίνει τη συγκεκριμένη ημερομηνία προβολής του επεισοδίου. Η ερευνήτρια και δημοσιογράφος έχασε τη ζωή της σε τροχαίο δυστύχημα το 1994 στην εθνική οδό Αθηνών-Λαμίας. Τρία χρόνια μετά, ο πατέρας της Αργύρης Αργυριάδης, ο οποίος εργάστηκε ως διευθυντής ειδήσεων της ΕΤ2, επιμελήθηκε την έκδοση του βιβλίου "Σαν σήμερα" με υλικό κυρίως από την εκπομπή.

## Αναφορές


Κατηγορία:Ελληνίδες δημοσιογράφοι
Κατηγορία:Έλληνες συγγραφείς του 20ού αιώνα
Ιωάννης Πεσμαζόγλου

Ο **Ιωάννης Γ. Πεσμαζόγλου** (1857-1906) υπήρξε τραπεζίτης, οικονομολόγος και πολιτικός (βουλευτής). 
## Βιογραφία
Κωνσταντινουπολίτης στην καταγωγή, σπούδασε Οικονομικές Επιστήμες στο Παρίσι και στην αρχή εργάσθηκε στη γαλλική τράπεζα Credit Lyonnais στην Αλεξάνδρεια της Αιγύπτου και αργότερα το 1882 ανέλαβε διευθυντής της βρετανικής τράπεζας Anglo-Egyptian Bank. Στη συνέχεια ήλθε στην Αθήνα όπου και ίδρυσε δική του Τράπεζα, η οποία το 1897 συγχωνεύθηκε με την Τράπεζα Αθηνών, της οποίας και ανέλαβε διευθυντής και πρόεδρος του Διοικητικού Συμβουλίου αυτής μέχρι το θάνατό του.

Ο Ιωάννης Πεσμαζόγλου ίδρυσε επίσης την "Προνομιούχο Εταιρεία προς προστασία της σταφίδας" (*Ενιαία*), καθώς και την "Εταιρεία Οίνων και Οινοπνευμάτων" με τις οποίες και λύθηκε το τότε δυσχερές πολιτικό-οικονομικό θέμα που είχε προκύψει γνωστό ως σταφιδικό ζήτημα, είχε δε θετικά προπαρασκευάσει την ενοποίηση του Ελληνικού δημόσιου χρέους και τη μετατροπή αυτού σε δραχμές, σχέδιο που όμως ματαίωσε ο πρόωρος θάνατός του.

Από το 1900 ασχολήθηκε με την πολιτική και εκλέχθηκε Βουλευτής Αθηνών, Μεσσηνίας και Ηλείας. Τέλος με δωρεές του ιδρύθηκαν οι τότε νυκτερινές Σχολές του Συλλόγου Εμποροϋπαλλήλων Αθηνών.

Γιοί του ήταν οι Ανδρέας, Στέφανος και Γεώργιος Πεσμαζόγλου. Ο γιος του, Ανδρέας, υπηρέτησε στο Πολεμικό Ναυτικό αλλά πέθανε το 1927, σε ηλικία μόλις 27 ετών λόγω άγνωστης οξείας νόσου ενώ ο Στέφανος ασχολήθηκε με τη δημοσιογραφία, ιδρύοντας την εφημερίδα *«Πρωΐα»*.

## Δείτε επίσης
*Οικογένεια Πεσμαζόγλου

Κατηγορία:Έλληνες οικονομολόγοι
Κατηγορία:Έλληνες τραπεζίτες
Κατηγορία:Βουλευτές Αθηνών
Κατηγορία:Βουλευτές Ηλείας
Κατηγορία:Βουλευτές Μεσσηνίας
Κατηγορία:Έλληνες της Αιγύπτου
Κατηγορία:Οικογένεια Πεσμαζόγλου
Κατηγορία:Έλληνες βασιλόφρονες
Κατηγορία:Μικρασιατικός Ελληνισμός
Κατηγορία:Ενταφιασμοί στο Πρώτο Νεκροταφείο Αθηνών
Γεώργιος Πεσμαζόγλου

Ο **Γεώργιος Πεσμαζόγλου** (1890- 22 Μαΐου 1984) (ή κάποιες φορές και **Πεσματζόγλου**) υπήρξε Διδάκτωρ οικονομολόγος, βουλευτής, υπουργός, πρέσβης και εκδότης εφημερίδας. 

Γεννήθηκε στην Αλεξάνδρεια της Αιγύπτου τον Οκτώβριο του 1890 και ήταν ο πρωτότοκος γιος του Ιωάννη Πεσμαζόγλου. Σπούδασε πολιτικές και οικονομικές επιστήμες στα Πανεπιστήμια Αθηνών, Παρισιού, Νεαπόλεως και Σιένας. Είναι διδάκτωρ της Νομικής σχολής του Πανεπιστημίου Αθηνών και της Ανωτέρας Σχολής Πολιτικών & Οικονομικών Επιστημών στο Παρίσι.

Αρχικά εργάσθηκε ως υπάλληλος της Τράπεζας Αθηνών. Μετείχε των Βαλκανικών πολέμων 1912-13. Από νωρίς ασχολήθηκε με τη πολιτική και κατέλαβε υψηλά αξιώματα, εκλεγόμενος βουλευτής Αθηνών και Αττικοβοιωτίας (1915-1936) με το κόμμα των Εθνικοφρόνων, από το οποίο και προέκυψε το Λαϊκό Κόμμα του οποίου υπήρξε ιδρυτικό μέλος (1915 - 1917). Στη συνέχεια εξορίσθηκε από τις γαλλικές αρχές "κατοχής" στη Κορσική μαζί με άλλες προσωπικότητες του αντιβενιζελικού κύκλου, από την οποία και δραπέτευσε στην Ιταλία με τους Δημήτρη Γούναρη και Ιωάννη Μεταξά. Το 1925 ίδρυσε με τον αδελφό του Στέφανο την ημερήσια εφημερίδα «Πρωΐα», από τις σοβαρότερες της περιόδου 1925-1941. Ο Γεώργιος Πεσμαζόγλου ήταν ένας από τους ιδρυτές της *Βαλκανικής Ενώσεως* της οποίας διατέλεσε και αντιπρόεδρος το 1928. Επίσης υπήρξε μέλος του Ανωτάτου Οικονομικού Συμβουλίου (1929), υπουργός Εθνικής Οικονομίας (1932-1934), υπουργός Εξωτερικών (1934), υπουργός των Οικονομικών (1935-1936), διοικητής της Εθνικής Τράπεζας της Ελλάδος από το 1945 ως το 1951 και της Εθνικής Κτηματικής Τράπεζας της Ελλάδος την ίδια περίοδο και πρόεδρος των Διοικητικών Συμβουλίων τους (1950-1953). Το 1957 τοποθετήθηκε Πρέσβης της Ελλάδος στην Άγκυρα, όπου και παρέμεινε μέχρι το 1959. Πέθανε στην Κηφισιά και κηδεύτηκε στο παρεκκλήσιο της Αγίας Ειρήνης, τον Μάιο του 1984.

Σημαντικά συγγράμματά του (βιβλία) είναι:
*«Η έγγειος φορολογία».
*«Τα παραγωγικά έργα».
*«Βαλκανική Νομισματική Ένωση».
*«Τα αίτια των περιοδικών κρίσεων».
*«Το ελληνικό νομισματικό πρόβλημα - Κατευθύνσεις νομισματικής πολιτικής».
*«Γύρω από την παλινόρθωση του 1935».

Τιμήθηκε με πλείστα παράσημα ελληνικά, μεταξύ των οποίων το Μεγαλόσταυρο του Φοίνικα, καθώς και ξένα.

## Παραπομπές


## Δείτε επίσης
*Οικογένεια Πεσμαζόγλου

Κατηγορία:Έλληνες διπλωμάτες
Κατηγορία:Έλληνες εκδότες
Κατηγορία:Έλληνες οικονομολόγοι
Κατηγορία:Έλληνες υπουργοί Εθνικής Οικονομίας
Κατηγορία:Έλληνες υπουργοί Εξωτερικών
Κατηγορία:Έλληνες υπουργοί Οικονομικών
Κατηγορία:Βουλευτές Αθηνών
Κατηγορία:Βουλευτές Αττικοβοιωτίας
Κατηγορία:Έλληνες της Αιγύπτου
Κατηγορία:Μεγαλόσταυρος του Τάγματος του Φοίνικα
Κατηγορία:Οικογένεια Πεσμαζόγλου
Κατηγορία:Αντιβενιζελικοί
Κατηγορία:Έλληνες πολιτικοί του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Ιάκωβος ο Μικρός

Ο **Ιάκωβος ο Μικρός** ή **Ιάκωβος του Αλφαίου** ήταν ένας από τους 12 αποστόλους του Ιησού Χριστού. Καταγράφεται ότι ήταν γιος του Αλφαίου. (Ματθαίος 10:3· Μάρκος 3:18· Λουκάς 6:15· Πράξεις των Αποστόλων 1:13)

Η Ορθόδοξη εκκλησία τιμά τη μνήμη του στις 9 Οκτωβρίου, η Αγγλικανική στις 1 Μαΐου και η Καθολική στις 3 Μαΐου.

[thumb|right|200px|Άγαλμα του αγίου Ιακώβου στον [άγιος Ιωάννης του Λατεράνου|άγιο Ιωάννη του Λατεράνου]]

Ιακωβος Μικρος
Ιακωβος Μικρος
Αφρόεσσα (ατμοημιολία)

Η ατμοημιολία **Αφρόεσσα** ήταν ένα από τα πρώτα σιδηρά ελικοφόρα πλοία του Πολεμικού Ναυτικού. Είχε βύθισμα 3,3 μέτρα, μέγιστη ταχύτητα 9,5 κόμβων, μήκος 32,2 μέτρα και πλάτος 6,7 μέτρα. Ο οπλισμός του αποτελούταν από ένα πυροβόλο Krupp των 8,7 εκατοστών.

Παραγγέλθηκε το 1856 μαζί με την "Θέουσα", την "Πανόπη Ι", την Πληξαύρα και την "Σφενδόνη". Λίγες ημέρες μετά τροποποιήθηκε το συμβόλαιο και αποφασίστηκε η ναυπήγηση τεσσάρων μόνο πλοίων, παραληφθέντος το όνομα Θέουσα. 

Ναυπηγήθηκε στην Αγγλία το 1857 στα ναυπηγεία "Reid & Co" της Γλασκώβης. Παρελήφθη από τον πλοίαρχο Εμμανουήλ Μιαούλη και κατέπλευσε στον Πειραιά την 1 Αυγούστου 1857.  Στις 5 Ιανουαρίου του 1859 πέρασε τον πορθμό του Ευρίπου, κατά τα εγκαίνια της λειτουργίας του πορθμού, μεταφέροντας το βασιλικό ζεύγος Αμαλία και Όθωνα. Συμμετείχε στα γεγονότα του Λιβάνου, τα οποία ξεκίνησαν στις 6 Ιουλίου του 1860 (για δύο μήνες), για την προστασία των Ελλήνων χριστιανών από τις σφαγές των Δρούζων.

Τον Φεβρουάριο του 1866 μετέφερε στη Σαντορίνη επιστημονική ομάδα για την παρατήρηση της ηφαιστειακής δραστηριότητας της Νέας Καμένης. Στις 13 εώς 25 Φεβρουαρίου του 1866 αναδύθηκε κοντά στην Νέα Καμένη ηφαιστειογενές νησί, το οποίο οι επιστήμονες ονόμασαν **Αφρόεσσα**, προς τιμήν του πλοίου που τους μετέφερε. Το νησί αργότερα ενώθηκε με την Νέα Καμένη, η ονομασία όμως παραμένει ως τοποθεσία πάνω στην Νέα Καμένη.

Έλαβε μέρος στον Ελληνοτουρκικό πόλεμο του 1897. Παρέμεινε εν ενεργεία μέχρι το 1904 όπου του αφαιρέθηκε η μηχανή του και μετατράπηκε σε ναυτώνα. Το 1909 χρησιμοποιήθηκε ως κρηπίδωμα για την παραβολή πλοίων στον Ναύσταθμο και αργότερα βυθίστηκε στην περιοχή Αράπης της Σαλαμίνας γεμάτο πέτρες για να χρησιμοποιηθεί σαν θεμέλιο μια νέας προβλήτας που δεν έγινε ποτέ.

## Παραπομπές


Κατηγορία:Ελληνικές ατμοημιολίες
Αχελώος Ι (ατμομυοδρόμων)

Ο ατμομυοδρόμων **Αχελώος**, εκτοπίσματος 400 τόνων ήταν ένα από τα λεγόμενα «*τέσσερα ποτάμια*» και αδελφό πλοίο με τα Αλφειός, Ευρώτας Ι και Πηνειός Ι. Ναυπηγήθηκε στα ναυπηγεία Thames Ironworks το 1884 και την περίοδο 1895-1897 υπέστη ανακατασκευή. Ηταν τρικάταρτο ιστιοφόρο (μπάρκο) με ατμομηχανή και έλικα.

Συμμετείχε στον Ελληνοτουρκικό πόλεμο του 1897 με Κυβερνήτη τον Πλωτάρχη Ιωάννη Δαμιανό, ενταγμένος στην Ανατολική Μοίρα υπό τον Μοίραρχο Κωνσταντίνο Σαχτούρη και στον Α΄ Βαλκανικό Πόλεμο (1912-1913). 

Στην Εξέγερση της Χειμάρρας στις 5 Νοεμβρίου 1912 αποβίβασε, μαζί με τους ατμομυοδρόμωνες "Ευρώτας" και "Πηνειός" τον ελληνικό στόλο στην ομώνυμη πόλη της Βορείου Ηπείρου. Την 24η Νοεμβρίου υποστήριξε την απόβαση του 1ου Συντάγματος Πεζικού στους Αγίους Σαράντα.

Στις 27 Νοεμβρίου 1916 κατασχέθηκε από τους Γάλλους και φέροντας γαλλική σημαία χρησιμοποιήθηκε ως βοηθητικό. Επιστράφηκε στην Ελλάδα στις 8 Οκτωβρίου 1918.

Χρησιμοποιήθηκε σε διάφορες χρονικές περιόδους και σαν εκπαιδευτικό των Ναυτικών Δοκίμων.

Παροπλίστηκε το 1925. Εκποιήθηκε τον Φεβρουάριο του 1927, μετασκευάστηκε σε φορτηγίδα και τελικά διαλύθηκε το 1934.

## Βιβλιογραφία
*Conway's All the World's Fighting Ships, 1860-1905
*Conway's All the World's Fighting Ships, 1906-1922
*Jane's Fighting Ships 1912
*Δημητρακόπουλος, Αναστάσιος (2015). *Ιστορία του Πολεμικού Ναυτικού 1874-1912*. Πειραιάς: Ναυτικόν Μουσείον της Ελλάδος. 
*Νταλούμης, Ηλίας (2017). *Τα πλοία του Ναυτικού 1826-2017*, Πειραιάς: Ναυτικόν Μουσείον της Ελλάδος.

## Παραπομπές


Α
Αχελώος (ναρκαλιευτικό)

**Αχελώος ([[ναρκαλιευτικό]])**

Τύπου ‘160’

Το ναρκαλιευτικό  **Αχελώος** (πρώην *Silhoyette*) ναυπηγήθηκε στο ναυπηγείο *Norway – Kaldnes Mek – Werk Tonsbeerg* της Νορβηγίας το 1931, ως αλιευτικό – φαλαινοθηρικό, Νορβηγικού τύπου. Παρελήφθη από το Βρετανικό Βασιλικό Ναυτικό στις 10 Σεπτεμβρίου 1943 στη Βηρυτό του Λιβάνου και την ίδια μέρα υψώθηκε επ' αυτού η Ελληνική σημαία. Χρησιμοποιήθηκε για ναρκαλιεία και σε βοηθητικές εργασίες και Επεστράφη στους Άγγλους το 1947. Ήταν ομοίου τύπου με τα Αχελώος ΙΙ, Αλφειός, Ευρώτας ΙΙ, Πηνειός ΙΙ  και Σπερχειός.

Το *Αλφειός* είχε μέγιστο εκτόπισμα 255 τόνων, μέγιστη ταχύτητα 10 κόμβων και πλήρωμα 30 ανδρών. Ο οπλισμός του αποτελούνταν από 2 πυροβόλα των 20 χιλιοστών.

Κατηγορία:Ελληνικά Ναρκαλιευτικά
Κατηγορία:Ελληνικά πολεμικά πλοία του Β' Παγκοσμίου Πολέμου
Αχελώος ΙΙΙ (αρματαγωγό)

Ο **Αχελώος ΙΙΙ** 3007, L-109 ήταν αρματαγωγό, πρώην ‘HMS – LST 3503’.

Ναυπηγήθηκε στο 1943 στον Καναδά στα ναυπηγεία ’Canada – Canadian Vickers Co – Montreal’. Η καθέλκυση του έγινε στις 26 Απριλίου 1944, στην ενεργεία από τις 12 Δεκεμβρίου 1944.  Παραχωρήθηκε επί δανεισμό – από τους Άγγλούς – το 1947. Ύψωσε την Ελληνική Σημαία στις 17 Μαΐου 1947 στο Ροσνηθ της Σκωτίας. Ομοίου τύπου πλοία : ‘Αλιάκμων ΙΙ’, ‘Πηνειός ΙΙΙ’, ‘Στρυμών ΙΙ’, ‘Αλφειός ΙΙΙ’ και ‘Αξιός ΙΙ’. Παραλήφθηκε στην Αγγλία στις 17 Μαΐου 1947. Επεστράφη το 1964.

## Πηγές
*[Warships of World War II - HMS LST 3503 ](https://web.archive.org/web/20071006105443/http://warships.web4u.cz/shipsplus.php?language=E&stat=GB&typ=LST&trida=LST+(III)&id=110091)
*LST (Landing Ship Tank/Troop) 

Κατηγορία:Ελληνικά Αρματαγωγά
Περιπολικό ανθυποβρυχιακό

Το **Περιπολικό ανθυποβρυχιακό (Π/Α)** ή **Περιπολικό ανθυποβρυχιακού πολέμου** ή **ανθυποβρύχιο** είναι είδος πλοίων του Ελληνικού Πολεμικού Ναυτικού.

Τα ανθυποβρύχια του Ελληνικού Πολεμικού Ναυτικού είναι:

* Β1 (Περιπολικό ανθυποβρυχιακό)
* Β2 (Περιπολικό ανθυποβρυχιακό)
* Β3 (Περιπολικό ανθυποβρυχιακό)

Κατηγορία:Πολεμικά πλοία
Β1 (περιπολικό ανθυποβρυχιακό)

**Β1 ([[Περιπολικό ανθυποβρυχιακό]])**

Κατασκευάστηκαν στην Αγγλία το 1916. Ιδίου τύπου πλοία : ‘Β2’ και ‘Β3’. Χρησιμοποιήθηκαν για την δίωξη υποβρυχίων. Τα ‘Β1’ και ‘Β3’ βρισκόντουσαν στην ενεργεία μέχρι το 1925.

Κατηγορία:Ελληνικά περιπολικά
Αφροέσσα ΙΙ (ναρκαλιευτικό)

**Αφροέσσα ΙΙ ([[Ναρκαλιευτικό]]) / Μ-209, Ν/Α 2185, 16** 

Πρώην ‘BYMS 2185’.

Παρελήφθη από το Βρετανικό Ναυτικό στο GRIMSBY της Αγγλίας τον Ιούνιο του 1943. Ναυπηγήθηκε στα Ναυπηγεία ‘USA Greenpart Basik & Constraction Co, Green port, N.Y.’. Ύψωση της Ελληνικής Σημαίας στις 9 Ιουνίου 1943.

Κατάπλευση του στις 9 Φεβρουαρίου 1943. Ομοίου τύπου πλοία :  **Αφροέσσα ΙΙ**, Πάραλος ΙΙΙ, Σαλαμινία ΙΙ και Καρτερία ΙΙ που κατέπλευσαν στην Αλεξάνδρεια την 1 Σεπτεμβρίου 1943. Συμμετείχε στις επιχειρήσεις του πολέμου, στις εκκαθαρίσεις των ναρκοπεδίων των Ελληνικών θαλασσών και στις επιχειρήσεις του εσωτερικού πολέμου ( εμφύλιος).

Στις 28 Απριλίου 1947 μαζί με το Ν/Α ‘ΚΑΡΤΕΡΙΑ’ και Α/Φ ‘ΠΟΡΤΑΡΙΑ’ υποστήριξε απόβαση της 3ής Ορεινής Ταξιαρχίας στις εκβολές του Πηνειού και στις 6 Οκτωβρίου 1948 υποστήριξε την Ασπροβάλτα και το Σταυρό. Παροπλίσθηκε στις 11 Σεπτεμβρίου 1973

## Πηγές
* http://uboat.net
* http://www.shipbuildinghistory.com

Κατηγορία:Ελληνικά Ναρκαλιευτικά
Θωρακοβάρις

Η **Θωρακοβάρις** (**Θ/Β**) ήταν ατμοκίνητη κανονιοφόρος με θωράκιση στα πυροβολεία και στη γέφυρα, πολεμικό πλοίο του μέσου του 19ου - αρχών του 20ου αιώνα και ήταν η εξέλιξη των πολεμικών πλοίων γραμμής, τα οποία δεν είχαν θωράκιση.

Η πρώτη θωρακοβάρις ήταν το Gloire του Γαλλικού Ναυτικού που καθελκύστηκε το Νοέμβριο του 1859.

Ιστορικές θωρακοβάρεις ήταν το USS Monitor που συμμετείχε στη ναυμαχία του Χάμπτον Ρόουντς εναντίον της θωρακοβάριδος CSS Virginia, το 1862.

Στο Ελληνικό Πολεμικό Ναυτικό ανήκε η θωρακοβάρις Βασιλεύς Γεώργιος Α' (1866-1915).

## Παραπομπές


## Εξωτερικοί σύνδεσμοι
* 

Κατηγορία:Ατμοκίνητα πλοία
Κατηγορία:Πολεμικά πλοία
Βασιλεύς Γεώργιος Α΄ (θωρακοβάρις)

Η θωρακοβάρις **Βασιλεύς Γεώργιος Α΄** ναυπηγήθηκε στην Αγγλία στο ναυπηγείο Thames Ironworks. Αγοράσθηκε από την Ελληνική Κυβέρνηση το 1866. Ηταν ένα θωρακισμένο ατμόπλοιο με κεντρικό κλειστό πυροβολείο τεσσάρων κανονιοθυρίδων. Μέσα στο πυροβολείο τοποθετήθηκαν 2 εμπροσθογεμή πυροβόλα Armstrong των 9 ιντσών. Αυτά αντικαταστάθηκαν αργότερα από 2 οπισθογεμή πυροβόλα Krupp των 21 εκατοστών. Η μέγιστη ταχύτητα δεν ξεπέρασε τελικά ποτέ τους 9 κόμβους. Ηταν το πρώτο πλοίο του Πολεμικού Ναυτικού με διπύθμενα.

Το πλοίο συμμετείχε στην αποστολή πολεμικών πλοίων στην Θεσσαλονίκη την περίοδο της σφαγής των προξένων τον Μάιο του 1876, και στον ελληνοτουρκικό πόλεμο του 1897 κατά των φρουρίων της Πρέβεζας. Την ίδια χρονιά αντικαταστάθηκε η μηχανή του και τοποθετήθηκε πρόσθετος οπλισμός.

Παροπλίστηκε λίγο πριν τους Βαλκανικούς πολέμους και εκποιήθηκε το 1915.

## Πηγές

* Conway's all the world's fighting ships, 1860-1905
* Conway's all the world's fighting ships, 1906-1922
* Naval warfare, 1815-1914, (Lawrence Sondhaus), σελίδα 91.

Κατηγορία:Ελληνικά πολεμικά πλοία
Θωρακοβαρις
Χέρμπι Νίκολς Πρότζεκτ

Το 1992 στην Νέα Υόρκη μια ομάδα νέων μουσικών της τζαζ ίδρυσε το Jazz Composers Collective, έναν οργανισμό με στόχο την προαγωγή νέων συνθετών, μη κερδοσκοπικών μουσικών προσπαθειών και τολμηρών πειραματισμών. Το Jazz Composers Collective και δύο απ' τα ιδρυτικά μέλη του, ο πιανίστας Frank Kimbrough και ο μπασίστας Ben Allison, δημιούργησαν το 1994 το **Herbie Nichols Project**, ένα σχήμα στην μορφή κουιντέτου αφιερωμένο στην ανάδειξη της ξεχασμένης και αναξιοποίητης μουσικής του συνθέτη Χέρμπι Νίκολς.

Το σχήμα ηχογράφησε και εμφάνισε live μια σύγχρονη οπτική στο έργο του Νίκολς, προσθέτοντας πνευστά και παίζοντας υλικό που δεν είχε ηχογραφηθεί ποτέ απ' τον συνθέτη του. Το σχήμα έχει ηχογραφήσει 3 άλμπουμ, δύο στην Soul Note και ένα στην Palmetto. Περίπου 20 μουσικοί έχουν συμμετάσχει στο Project αυτό, ενώ σταθερό μέλος είναι ο τρομπετίστας Ρον Χόρτον. Οι σαξοφωνίστες Τεντ Νας και Μάικλ Μπλέικ, ο τρομπονίστας Γουάικλιφ Γκόρντον και ο ντράμερ Ματ Γουίλσον είναι μερικά απ' τα πιο δραστήρια μέλη του.

## Δισκογραφία
*Love is Proximity (1995) (Soul Note) 
*Dr. Cyclop's Dream (1999) (Soul Note) 
*Strange City (2001) (Palmetto)

Νίκολς, Χέρμπι|Πρότζεκτ,Νίκολς,Χέρμπι
Τόνος (μονάδα μέτρησης)

Ο **τόνος** είναι μια μονάδα μέτρησης της μάζας που λανθασμένα χρησιμοποιείται στις μέρες (από μη επιστήμονες) και ως μονάδα βάρους. Ένας τόνος ισοδυναμεί με 1.000 κιλά (χιλιόγραμμα) που είναι μία από τις επτά θεμελιώδεις μονάδες μέτρησης του Διεθνούς Συστήματος Μονάδων. Παρότι ο τόνος δεν είναι ορισμένος ως μία θεμελιώδης μονάδα μέτρησης (εν αντιθέσει με το κιλό), αναφέρεται στο μετρικό σύστημα και συμβολίζεται με το γράμμα **t**, αλλά για να ξεχωρίζει από άλλες μονάδες με το ίδιο όνομα αναφέρεται και με την εξήγηση **μετρικός τόνος** (**Metric Ton**) ή με τα γράμματα **ΜΤ** ή **mt**.  

Στο αμερικανικό σύστημα μονάδων βάρους, με τον όρο τόνος (ton) περιγράφεται και ο short ton, ο οποίος αντιστοιχεί σε 0,907 t (2.000 pounds). Μια άλλη ακόμη μονάδα με το όνομα τόνος είναι στο Βρετανικό Σύστημα μονάδων, ο long ton, ο οποίος αντιστοιχεί σε 1,016 t (2.240 pounds).

## Ακριβείς αντιστοιχίες
* 1 t = 1.000&nbsp;kg = 1.000.000 g (Μετρικό Σύστημα, SI), αναφέρεται και ως metric ton
* 1 short ton = 907,18474&nbsp;kg (Αμερικανικό σύστημα μονάδων)
* 1 long ton = 1016,0469088&nbsp;kg (Βρετανικό σύστημα μονάδων)

## Παράγωγες μονάδες
Για πολλαπλάσια του τόνου, είναι πιο συνηθισμένο να αναφέρονται για παράδειγμα, εκατομμύρια τόνοι. Οι μονάδες κιλοτόνος, μεγατόνος, και γιγατόνος χρησιμοποιούνται συνηθέστερα για την ενέργεια πυρηνικών ή εκρηκτικών συμβάντων, ως προσεγγιστικές τιμές με μικρή ανάγκη διάκρισης μεταξύ μετρικών τόνων και άλλων τόνων.

**<small>Το μη επίσημο σύμβολο "kt" χρησιμοποιείται κάποιες φορές για τον [[κόμβος|κόμβο]], μονάδα ταχύτητα πλοίων στη θάλασσα, δεν πρέπει να συγχέεται με τον κιλοτόνο.</small>*

## Δείτε επίσης
* Χιλιόγραμμο
* Γραμμάριο

## Εξωτερικοί σύνδεσμοι
* What is a metric ton?, Brendan McGuigan, wiseGEEK, ανακτήθηκε στις 25 Ιουλίου 2009 

Κατηγορία:Μονάδες μάζας
Κατηγορία:Μονάδες που δεν ανήκουν στο SI
Τόνος

Η λέξη **τόνος** μπορεί να αναφέρεται:

* Στο ψάρι Τόνος (ψάρι).
* Στον τόνος (μονάδα μέτρησης) μάζας που ισοδυναμεί με 1.000 κιλά.
* Στον τόνο, σημάδι που χρησιμοποιείται στη γραφή για να τονίσει τις συλλαβές των λέξεων.
* Στον τόνο που χαρακτηρίζει έναν ήχο.
* Στον τόνο, ναυτικό σχοινί που αποτελείται από 3-4 μονόπλοκα σχοινιά και χρησιμοποιείται για ρυμούλκηση ή για όρμιση πλοίων, γνωστό και ως «καρλίνι».
Σαφράμπολη

Η **Σαφράμπολη** (Τουρκικά: Safranbolu) είναι πόλη της Τουρκίας στην Επαρχία Καραμπούκ, στο Διαμέρισμα της Μαύρης Θάλασσας. Χαρακτηρίστηκε μνημείο παγκόσμιας κληρονομιάς το  1994. Η πόλη αντλεί το όνομά της από το σαφράνι, καθώς ήταν τόπος εμπορικών συναλλαγών και κέντρο για την ανάπτυξη του σαφρανιού. Επί Βυζαντίου η ονομασία της ήταν **Θεοδωρούπολη** και βρισκόταν στην περιοχή της Παφλαγονίας της Μικράς Ασίας.

Μέχρι τις αρχές της δεκαετίας του 1920 στην πόλη ζούσαν πολλοί Έλληνες (Καραμανλήδες ως επί το πλείστον), όμως μετά τη Μικρασιατική καταστροφή και τη Συνθήκη της Λωζάνης η οποία ακολούθησε, υποχρεώθηκαν με την ανταλλαγή των πληθυσμών να εγκαταλείψουν τις εστίες τους και να εγκατασταθούν στην Ελλάδα, κυρίως στην Αθήνα και τη Θεσσαλονίκη.

Κατηγορία:Μνημεία Παγκόσμιας Κληρονομιάς στην Τουρκία
Κατηγορία:Ασιατικές πόλεις της Τουρκίας
Πέπερ Άνταμς

Ο **Πέππερ Άνταμς** (αγγλ.:*Pepper Adams*, 8 Οκτωβρίου 1930 - 10 Σεπτεμβρίου 1986) ήταν Αμερικανός σαξοφωνίστας και συνθέτης. Υπήρξε ένας από τους σπουδαιότερους βαρύτονους τζαζ σαξοφωνίστες όλων των εποχών. Ο βαρύς και άμεσος  ήχος του ήταν το αντίβαρο στον ελαφρύτερο και «γλυκύτερο» ήχο του άλλου μεγάλου βαρύτονου, του Γκέρι Μάλλιγκαν.
## Βιογραφία
Ο Άνταμς μεγάλωσε στο Ρότσεστερ της Νέας Υόρκης και σε ηλικία 16 ετών μετακόμισε στο Ντιτρόιτ όπου αναδείχθηκε σε σημαίνουσα μορφή της τοπικής τζαζ σκηνής. Με εξαίρεση την περίοδο 1951 – 1953 όπου θήτευσε στον στρατό, ο Άνταμς παρέμεινε στο Ντιτρόιτ παίζοντας δίπλα σε μεγάλα ονόματα της εποχής, όπως ο Ντόναλντ Μπερντ (*Donald Byrd*), ο Κένι Μπάρελ (*Kenny Burrell*), ο Τόμι Φλάναγκαν (*Tommy Flanagan*), ο Μπάρι Χάρρις (*Barry Harris*), ο Έλβιν Τζόουνς (*Elvin Jones*) και άλλοι. Επίσης περιόδευσε κατά καιρούς με τον Σταν Κέντον (*Stan Kenton*), τον Μέιναρντ Φέργκιουσον (*Maynard Ferguson*) και τον Τσετ Μπέικερ (*Chet Baker*). 

Το 1958 μετακόμισε από το Ντιτρόιτ στην Νέα Υόρκη όπου έλαβε μέρος σε διάφορες ηχογραφήσεις, ως leader ή ως sideman, ενώ συνεργάστηκε με τον Μπένι Γκούντμαν (*Benny Goodman*) (1958-59) και τον Τσαρλς Μίνγκους (*Charles Mingus*) (1959-63). Επίσης την ίδια περίοδο συγκρότησε μαζί με τον τρομπετίστα Ντόναλντ Μπερντ και άλλους μουσικούς ένα πολύ πετυχημένο κουιντέτο. Μεταξύ 1965 και 1978 έγινε μέλος της μεγάλης ορχήστρας των Μελ Λιούις (*Mel Lewis*) και Θαντ Τζόουνς (*Thad Jones*) και μέχρι το τέλος της ζωής του παρέμεινε στην πρώτη γραμμή των μουσικών της τζαζ.

## Επιλεγμένη δισκογραφία
*1958 - *10 to 5 at the five spot* (Riverside)
*1968 - *Encounter!* (Prestige)
*1973 - *Ephemera* (Spotlite)
*1975 - *Pepper* (Enja)
*1980 - *The Master* (Muse)
*1983 - *Conjuration: Fat Thursday's session* (Reservoir)
*2003 - *Plays Charles Mingus* (Fresh Sound)

## Παραπομπές


Κατηγορία:Τζαζ μουσικοί
Γετίερε

Ο **Γετίερε** είναι Ποντιακός χορός της περιοχής Αργυρούπολης (Κιουμούς χανέ) που αλλιώς λέγεται Γεντί Αρά που σημαίνει εφτά μικρά δρομάκια (γεντί = εφτά και αρά = δρόμος) ή Γεντί Αράτς που σημαίνει ο χορός των εφτά διαγωνιζόμενων (γεντί = εφτά και αράτς = διαγωνισμός). Ως βάση έχει το Διπάτ. Συνήθως παίζεται με λύρα χωρίς τραγούδι. Χορεύεται σε κλειστό κύκλο. Ο ρυθμός είναι εννεάσημος 9/8, ενώ ο χορός έχει 12 βήματα.

Κατηγορία:Ποντιακοί χοροί
Ιωτακισμός

**Ιωτακισμός** ονομάζεται το φωνητικό φαινόμενο κατά το οποίο η προφορά μιας σειράς φωνηέντων και διφθόγγων της ελληνικής γλώσσας (*η, υ, ει, οι, ηι, υι*) εξομοιώθηκε με αυτήν του φθόγγου [i] (ιώτα). Οι μεταβολές αυτές στο φωνηεντικό σύστημα της ελληνικής γλώσσας συνέβησαν, κυρίως, κατά την περίοδο των τριών τελευταίων αιώνων π.Χ. και ολοκληρώθηκαν τον 10ο μ.Χ. αιώνα με τον ιωτακισμό του υ και των διφθόγγων *οι* και *υι*, που μέχρι τότε προφέρονταν σαν το γαλλικό *u*, (προφορά που σύμφωνα με το ΔΦΑ αποδίδεται ως [y]).

Κατηγορία:Ελληνική γλώσσα
Κατηγορία:Γλωσσολογικά φαινόμενα
Υψηλή Πύλη

μικρογραφία|Η Υψηλή Πύλη σε φωτογραφία της 1ης Απριλίου 1904.
Ο όρος **Υψηλή Πύλη** (οθωμανικά τουρκικά: باب عالی, Μπαμπί Αλί‎) αρχικά σήμαινε την πύλη της Σουλτανικής σκηνής που ήταν η μεγαλύτερη απ΄ όλες τις άλλες. Μετά την κατάληψη της Κωνσταντινούπολης ονομάστηκε έτσι το Σουλτανικό Ανάκτορο. Αργότερα η Υψηλή Πύλη περιορίστηκε μόνο για το τμήμα εκείνο του Ανακτόρου, όπου στέγαζε το γραφείο του Μεγάλου Βεζίρη και των υπηρεσιών του, αναφερόμενο πλέον στην κυβέρνηση του Οθωμανικού κράτους. Σύμφωνα με τη συνηθισμένη πρακτική των ηγεμονιών της Μέσης Ανατολής κύρια λειτουργία του κράτους ήταν να παρέχει δικαιοσύνη στους υπηκόους του. Αυτό σήμαινε θεωρητικά ότι όλοι οι πολίτες μπορούσαν να αποταθούν στον ηγεμόνα και την κυβέρνησή του ζητώντας δικαίωση για κάποια αδικία που υπέστησαν.

Η ίδια πρακτική ίσχυε και για την Οθωμανική αυτοκρατορία. Έτσι στην Πύλη η οποία χώριζε το εξωτερικό τμήμα των ανακτόρων, έδρα της γραφειοκρατικής κυβερνητικής μηχανής, από το εσωτερικό τμήμα, δηλαδή το χαρέμι και τα ιδιαίτερα διαμερίσματα του Σουλτάνου, η οποία αποκαλούνταν Πύλη της Ευδαιμονίας ή της Δικαιοσύνης, στηνόταν το αυτοκρατορικό συμβούλιο (Χουμαγιούν Ντιβάν), υπό την προεδρία του Σουλτάνου (ή υπό τον Μεγάλο Βεζίρη μετά τον Μωάμεθ Β’) και δεχόταν τα αιτήματα του λαού. Στο ίδιο αυτό σημείο ήταν που γίνονταν δεκτοί και οι πρέσβεις των ξένων κρατών που ζητούσαν να παρουσιαστούν στην Κυβέρνηση ή στον Σουλτάνο. Λόγω αυτής της πρακτικής, που στην Οθωμανική εθιμοτυπία κατελάμβανε έναν από τους σημαντικότερους ρόλους, επικράτησε η ονομασία Υψηλή Πύλη για τις οθωμανικές διπλωματικές υπηρεσίες και για τη Σουλτανική κυβέρνηση γενικότερα. Η πρακτική αυτή συνεχίστηκε και μετά την επανάσταση των Νεοτούρκων, μέχρι την κατάργηση της Βασιλείας το 1924 από τον Κεμάλ Ατατούρκ.

## Παραπομπες


Κατηγορία:Κυβέρνηση της Οθωμανικής Αυτοκρατορίας
Κατηγορία:Πύλες (αρχιτεκτονική)
Αμερικανικό Όνειρο

Το **Αμερικανικό Όνειρο** είναι η πεποίθηση ότι στις Ηνωμένες Πολιτείες η σκληρή εργασία μπορεί να οδηγήσει σε μια καλύτερη ζωή, συνήθως μέσω των χρηματικών απολαβών. Αυτές ήταν οι απόψεις που κατείχαν πολλοί από τους πρώτους Ευρωπαίους αποίκους. Η κατεστημένη θέση είναι ότι το αμερικανικό όνειρο αποτελείται από το να αποκτήσουν δύο παιδιά, και να ζουν σε ένα προαστιακό σπίτι με οικονομική ασφάλεια και να διαθέτουν γκαράζ 2 αυτοκινήτων. Στην πραγματικότητα αυτός ο τρόπος ζωής της μέσης τάξης βιώνεται από μια αρκετά μεγάλη μειονότητα.  Το αμερικανικό όνειρο επικρίνεται από αρκετούς για την έμφασή του στην κατοχή υλικών αγαθών ως ευτυχία. Επίσης το Αμερικανικό όνειρο είναι κάτι σαν στάση της ζωής των Αμερικανών, αλλά και των άλλων ανθρώπων, γιατί συνήθως όταν κάποιος το αποκτήσει, έχει την ψευδαίσθηση ότι ζει στην εντέλεια και δεν κάνει άλλα πράγματα για να βελτιώσει τη ζωή του μένοντας στάσιμος. 

Με τον τίτλο "Αμερικανικό Όνειρο" (An American Dream) έχει εκδοθεί και ένα μυθιστόρημα του Αμερικανού συγγραφέα Νόρμαν Μέιλερ. 

## Παραπομπές


Κατηγορία:Κοινωνία των Ηνωμένων Πολιτειών
Αέρας (αποσαφήνιση)

Η λέξη **αέρας** μπορεί να αναφέρεται στα:

* ατμοσφαιρικός αέρας, το μείγμα των αέριων μαζών που υπάρχουν στη γήινη ατμόσφαιρα.
* Ραδιοφωνική μετάδοση ή και ραδιοτηλεοπτική μετάδοση («μιλήστε παρακαλώ... βρίσκεστε στον αέρα»).
* κλιματισμός
* στους ιερoύς πολεμιστές shaolin κατά τη διάρκεια καταφοράς θανάσιμων κτυπημάτων σε αντίπαλους στόχους
* Υπεραξία, τον αέρα μιας επιχείρησης, την αξία που έχει μια επιχείρηση λόγω της φήμης της και της πελατείας της
Δίγλωσσος

thumb|200px|Δίγλωσση πινακίδα οδικής σήμανσης
**Δίγλωσσος** είναι κάποιος ομιλητής που ομιλεί δυο ή περισσότερες γλώσσες. Στα αγγλικά αναφέρεται ως bilingual.

Κατά τον Bloomfield (1933:56) δίγλωσσος είναι ο χρήστης δυο γλωσσών σε επίπεδο φυσικού ομιλητή. Ο Haugen (1953:7) υποστήριζε οτι δίγλώσσος είναι αυτός που είναι ικανός να σχηματίσει -εν γνώσει του- εκφωνήματα με συγκεκριμένο νόημα σε μια άλλη γλώσσα πέραν της μητρικής του.

Σύμφωνα με την Skutnabb-Kangas (1984,1988) μπορούμε να αξιολογήσουμε έαν κάποιος είναι δίγλωσσος μέσω τεσσάρων κριτηρίων:
* προέλευση
* ικανότητα
* λειτουργία
* στάση

## Παραπομπές


## Γι περαιτέρω ανάγνωση
* **Εισαγωγή σε ζητήματα κοινωνιογλωσσολογίας** Α. Αρχάκης και Μ. Κονδύλη, εκδόσεις Νήσος 2002

Κατηγορία:Κοινωνιογλωσσολογία
Κατηγορία:Εφαρμοσμένη γλωσσολογία
Στάθμη θαλάσσης

Ως **στάθμη θαλάσσης** χαρακτηρίζεται το εκάστοτε ύψος του επιπέδου της επιφάνειας της θαλάσσης από το βυθό.

Το ύψος αυτό δεν παραμένει σταθερό, αλλά υφίσταται μεταβολές. Οι μεταβολές αυτές οφείλονται κυρίως σε φαινόμενα παλίρροιας που οφείλονται στην παλιρροϊκή αλληλεπίδραση της Γης κυρίως με τη Σελήνη, αλλά και με τον Ήλιο, σε αλλαγές βαρομετρικής πίεσης και θερμοκρασίας, στην επίδραση των ανέμων, στην εξάτμιση καθώς και σε εκβολή γλυκέων υδάτων (εκβολή ποταμού).

Έτσι η στάθμη της θαλάσσης σε ορισμένο χρόνο μπορεί να χαρακτηρισθεί ως  *ανώτατη*,  * κατώτατη* ή *μέση στάθμη θαλάσσης*.

Όλες οι βυθομετρικές ενδείξεις στους ναυτικούς χάρτες αναφέρονται στη "μέση στάθμη της θάλασσας", αλλά και όλες οι υψομετρικές ενδείξεις όλων των χαρτών λαμβάνουν ως βάση αναφοράς αυτή τη στάθμη.

## Μέση στάθμη θαλάσσης

Η **Μέση Στάθμη της Θάλασσας** (ΜΣΘ) είναι ιδεατή επιφάνεια που προκύπτει από τις στάθμες της θάλασσας, απομονώνοντας τις επιδράσεις της παλίρροιας, των κυματισμών και των θαλασσίων ρευμάτων. Η ΜΣΘ είναι μία ισοδυναμική επιφάνεια ως προς το δυναμικό της βαρύτητας. Θεωρητικά αυτό σημαίνει πως σε κάθε σημείο της ΜΣΘ το διάνυσμα της βαρύτητας (g) είναι κάθετο στην επιφάνεια. Πρακτικά σημαίνει πως δεν μπορεί να πραγματοποιηθεί ροή λόγω διαφοράς δυναμικού.

Η ΜΣΘ χρησιμοποιείται ως *επίπεδο αναφοράς* (υψομετρική αφετηρία) στους χάρτες καθώς διαχωρίζει, ουσιαστικά, την επιφάνεια της στεριάς από αυτήν της θάλασσας.

## Δείτε επίσης
*Στάθμη χάρτου
*Φυσική Ωκεανογραφία

## Βιβλιογραφία

* 
* 

Κατηγορία:Ωκεανογραφία
Κατηγορία:Γεωδαισία
Κρεμμύδι Κεφαλονιάς

*Για συνώνυμους οικισμούς στην Ελλάδα δείτε το λήμμα: [[Κρεμμύδι (αποσαφήνιση)]]*

Το χωριό **Κρεμμύδι** (ή **Κρεμμύδιον** όπως γράφονταν παλιότερα) είναι χωριό της Κεφαλλονιάς, το οποίο βρίσκεται σε υψόμετρο 264 μέτρων και ο πληθυσμός του ανέρχεται στους 40 κατοίκους (απογραφή 2011). Ως οικισμός αναφέρεται επίσημα το 1866 στο ΦΕΚ 9Α - 28/01/1866 να  προσαρτάται στον τότε δήμο Σκάλας.

## Παραπομπές


Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
Βασιλεύς Γεώργιος Α΄ (αντιτορπιλικό)

Το Β.Π.Α/Τ **Βασιλεύς Γεώργιος Α' (D-14)** ήταν τύπου Greyhound, Βρετανικής κατασκευής, ναυπηγήθηκε στα ναυπηγεία 'Yarrow & Company (Scotstoun, Scotland)' το διάστημα 1936 – 1938 και ήταν αδελφό πλοίο του Αντιτορπιλικού Βασίλισσα Όλγα D-15. Η καθέλκυση αυτού έγινε στις 3 Μαρτίου 1938 και εντάχθηκε στο Βασιλικό Ναυτικό επί κυβερνήσεως Ι. Μεταξά. Από την ένταξή του στην Δύναμη του Στόλου χρησιμοποιήθηκε σαν αρχηγίδα του στολίσκου των Αντιτορπιλικών. Έλαβε μέρος στις επιχειρήσεις του Β’ Παγκοσμίου Πολέμου της περιόδου 1940 -1941 και συγκεκριμένα στην πρώτη (14-15 Ιανουαρίου 1940) και τρίτη (4-5 Ιανουαρίου 1941) επιδρομή στο Στενό του Οτράντο, καθώς και σε συνοδείες νηοπομπών.

Στις 14 Απριλίου του 1941 και ενώ βρίσκονταν στο Σοφικό του Σαρωνικού σε διασπορά δέχθηκε σφοδρή αεροπορική επίθεση από τους Γερμανούς και έπαθε σοβαρές ζημιές. Ο Κυβερνήτης του πλοίου Αντ/ρχος Πύρρος Λάππας επιδεικνύοντας ιδιαίτερη τόλμη και αποφασιστικότητα κατάφερε τελικά με πολλές δυσκολίες, παρά τη κλίση που είχε πάρει το πλοίο και τον κίνδυνο που διέτρεχε να δεχτεί δεύτερη επίθεση, να το σώσει φέρνοντάς το αργά - αργά στον Ναύσταθμο Σαλαμίνας όπου και εισήλθε σε πλωτή δεξαμενή για ευρεία επισκευή. Λόγω όμως της Γερμανικής προέλασης και της αδυναμίας έγκαιρης επισκευής, προκειμένου αυτό να μη γίνει λεία πολέμου ο κυβερνήτης διέταξε τη ταχεία βύθιση της δεξαμενής μαζί με το πλοίο, που όμως δεν έγινε σε βαθμό ικανοποιητικό, λόγω αβαθών.
 
Έτσι οι Γερμανοί καταλαμβάνοντας στη συνέχεια τον ναύσταθμο το ανέλκυσαν, το επισκεύασαν και το έθεσαν σε ενεργό υπηρεσία με το όνομα "Ερμής". Ήταν αρχηγίδα της συνοδείας της νηοπομπής εναντίον της οποίας επετέθη το υποβρύχιο Τρίτων που είχε ως αποτέλεσμα τη βύθιση του τελευταίου. 
Στις 30 Απριλίου 1943 μετά από συμμαχική αεροπορική επιδρομή υπέστη σοβαρές βλάβες και προσάραξε κοντά στο ακρωτήρι Μπον της Τυνησίας.

Μετά την απελευθέρωση της περιοχής από τους συμμάχους, η επισκευή του πλοίου κρίθηκε ασύμφορη και το πλοίο εγκαταλείφθηκε.

## Εξωτερικοί σύνδεσμοι

* Το Α/Τ Βασιλεύς Γεώργιος Α' στην επίσημη ιστοσελίδα του Ελληνικού Πολεμικού Ναυτικού

Κατηγορία:Ελληνικά αντιτορπιλικά
Κατηγορία:Ελληνικά αντιτορπιλικά του Β΄ Παγκοσμίου Πολέμου
Αντιτορπιλικο
Ρήτρα ρυμουλκών

Η **ρήτρα ρυμουλκών** (*tow clause*) αποτελεί ειδική ρυμουλκική ρήτρα ασφάλισης πλοίων.

Σε περιπτώσεις χρόνιας ασφάλισης πλοίου με τη ρήτρα αυτή ένα  πλοίο καλύπτεται ασφαλιστικά σε όλη τη διάρκεια του χρόνου ασφάλισης, είτε αυτό κινείται (ναυσιπλοεί), είτε βρίσκεται σε λιμένα, ή σε αγκυροβόλιο ή σε δεξαμενισμό, για πάσης φύσεως εργασίες ρυμούλκησης φθάνει αυτή να κρίνεται απαραίτητη σύμφωνα με τους όρους ασφάλισης, διαφορετικά παύει η ευθύνη του ασφαλιστή.

Ρητρα ρυμουλκων
Βασιλεύς Κωνσταντίνος ΙΙ (συνοδό στόλου)

Ο **Βασιλεύς Κωνσταντίνος ΙΙ** αποτελούσε πλοίο του Ελληνικού Πολεμικού Ναυτικού και συγκεκριμένα συνοδό στόλου)/ Α-328. Παρελήφθη ως μέρος γερμανικών επανορθώσεων, το 1922. Εκποιήθηκε το 1968.

Πρώην ‘MARIE REPPEL’. Πρώην  ‘ΗΦΑΙΣΤΟΣ’. Μετονομάστηκε σε ‘ΧΙΟΣ IV’. 

Κατηγορία:Ελληνικά πλοία Συνοδείας Στόλου
Αδελφό πλοίο

[right|thumb|Τα αδελφά πλοία «Ολύμπικ» και «[Τιτανικός» στο Μπέλφαστ, 1912]]
**Αδελφό πλοίο** είναι όρος ναυπηγικός και ναυτιλιακός.

Ως αδελφά πλοία χαρακτηρίζονται εκείνα που έχουν κατασκευασθεί με τα ίδια ναυπηγικά σχέδια, χωρίς ιδιαίτερες αποκλίσεις και που συνήθως προέρχονται από τον ίδιο κατασκευαστή (Ναυπηγείο). Τα αδελφά πλοία είτε εμπορικά, είτε πολεμικά αποτελούν μεταξύ τους ιδία κλάση πλοίου που λαμβάνει το όνομα του πρώτου ναυπηγηθέντος της σειράς, καλούμενου και «πρωτοπόρου». Για παράδειγμα, τα ιαπωνικά θωρηκτά «Γιαμάτο» και «Μουσάσι» ήταν μεταξύ τους αδελφά πλοία, που ανήκαν στην κλάση θωρηκτών Γιαμάτο, ονομασία που έλαβε εκ του πρωτοπόρου. 

Δευτερευόντως, αδελφά πλοία «κατ' εκμετάλλευση» φέρονται και εκείνα που ανήκουν στον ίδιο πλοιοκτήτη ή που βρίσκονται υπό την εκμετάλλευση του ίδιου εφοπλιστή και κατά προέκταση τελούν υπό κοινή διαχείριση, ανεξαρτήτως μεγέθους και χαρακτηριστικών αυτών. Στην προκείμενη περίπτωση, ο όρος είναι σημαντικός στη θαλάσσια ασφάλιση, όπου αποτελεί ιδιαίτερη ρήτρα καλούμενη «ρήτρα αδελφού πλοίου». Για παράδειγμα, αν δύο ρυμουλκά, ή δύο επιβατηγά πλοία, ίδιας εταιρείας τύχει και συγκρουστούν μεταξύ τους και η θαλάσσια ασφάλιση αυτών καλύπτει ρήτρα αδελφού πλοίου, τότε η αποζημίωση κανονίζεται ως να επρόκειτο για πλοία που ανήκουν σε διαφορετικό πλοιοκτήτη ή διαχειριστή (εφοπλιστή).

* Η πολυαριθμότερη σειρά αδελφών πλοίων που ναυπηγήθηκαν παγκοσμίως ήταν τα λεγόμενα «Λίμπερτυ», περίπου 2.800 πλοία.
* Ο αντίστοιχος αγγλικός όρος είναι *sister ship*, εκ του ότι το πλοίο (ship) γραμματικά φέρεται θηλυκού γένους.

Για εμπορική χρήση, τα αδελφά πλοία συγκρίνονται και εντοπίζονται, σε γενικές γραμμές, με τους εξής τρόπους:

*Ανάλογα με το είδος τους. (Ξηρού χύδην φορτίου, δεξαμενόπλοια, κλπ)
*Ανάλογα με το καθαρό βάρος τους,  ± 10% (Dry Weight ή DWT)
*Ανάλογα με τον κατασκευαστή τους (όχι ανάλογα με το ναυπηγείο ή τη χώρα κατασκευής του πλοίου)

Ο Διεθνής Οργανισμός Ναυσιπλοΐας έχει τα εξής κριτήρια για τα αδελφά πλοία από το 2006:
*Ένα αδελφό πλοίο έχει κατασκευαστεί στο ίδιο ναυπηγείο από τα ίδια σχέδια
*Ο φάρος του πλοίου πρέπει να βρίσκεται στην ίδια θέση με αποδεκτή απόκλειση 1-2% ανάλογα με το μήκος του πλοίου

## Παραπομπές


## Πηγές
* *Σύγχρονο Ναυτιλιακό Λεξικό*, Interbooks, Αθήναι 1977, σελ. 12

Αδελφο
Θωρακοδρόμων

Ο **Θωρακοδρόμων (Θ/Δ)** ή ατμομυοδρόμων που είχε περισσότερο πυροβολικό και θωράκιση ήταν τύπος πολεμικού πλοίου . Σήμερα έχει εκλείψει.
Οι Θωρακοδρόμωνες του Ελληνικού Πολεμικού Ναυτικού είναι:

* Βασίλισσα Όλγα (θωρακοδρόμων)

Κατηγορία:Πολεμικά πλοία
Κατηγορία:Ατμοκίνητα πλοία
Βασίλισσα Όλγα (θωρακοδρόμων)

Ο θωρακοδρόμων **Βασίλισσα Όλγα** κατασκευάστηκε στην Τεργέστη από τα ναυπηγεία Stabilimento Tecnico Triestino. Εντάχθηκε στη δύναμη του Στόλου το 1870. Ήταν το μεγαλύτερο μέχρι τότε Ελληνικό πολεμικό πλοίο και συγχρόνως ένα πολύ όμορφο πλοίο. Το ξύλο που χρησιμοποιήθηκε για την κατασκευή του ήταν κακής ποιότητας και έτσι είχε προβλήματα στεγανότητας.

Τον ίδιο χρόνο, 1870, το Υπουργείο συνέστησε επιτροπή με τους Σπυρίδωνα Αθανασίου (ή Μόστρα), Γεώργιο Τομπάζη, Λεωνίδα Παλάσκα, Αλέξανδρο Κουμελά και Π. Τρικκαλιώτη, για να γνωματεύσει αν θα ήταν δυνατόν για το Βασίλισσα Όλγα να διαχειμάσει στην Ελλάδα, και στη συνέχεια να πλεύσει στην Τεργέστη την επόμενη άνοιξη.

Κατά τη δεκαετία του 1880 τα πυροβόλα Armstrong που είχε αρχικά αντικαταστάθηκαν με νέα οπισθογεμή πυροβόλα και ταχυβόλα.

Έλαβε μέρος στον πόλεμο του 1897 με την μοίρα του Ιονίου. Μετά τον πόλεμο αντικαταστάθηκε η μηχανή του και μετατράπηκε σε εκπαιδευτικό πλοίο. Διαγράφηκε από τη δύναμη του Στόλου κατά το 1905 και διαλύθηκε το 1925.

## Πηγές

* Conway's all the world's fighting ships, 1860-1905
* Conway's all the world's fighting ships, 1906-1922
* Naval warfare, 1815-1914, (Lawrence Sondhaus), σελίδα 91
* Navypedia.org

## Αναφορές


Κατηγορία:Ελληνικά πολεμικά πλοία
Βασιλεύς Κωνσταντίνος Ι (θωρηκτό)

**Βασιλεύς Κωνσταντίνος Ι ([[Θωρηκτό]])**

Παραγγέλθηκε από την Ελληνική Κυβέρνηση στα Ναυπηγεία SAINT NAZAIRE το 1913. Ομοίου τύπου πλοίο : ‘ΛΩΡΑΙΝΗΣ’. Δεν παραδόθηκε ποτέ στην Ελλάδα λόγων έναρξης του Α’ Παγκοσμίου Πολέμου. Το 1925 εγκαταλείφθηκε από την Ελλάδα αφου πληρωθηκαν – μετά από δίκη –  οι ήδη γενόμενες εργασίες πριν από την έναρξη του Α’ Παγκοσμίου Πολέμου.

Κατηγορία:Ελληνικά θωρηκτά
Οχηματαγωγό

**Οχηματαγωγό** (Ο/Γ) (car carrier, car ferry) ονομάζεται ένας ειδικός τύπος πλοίου για μεταφορές οχημάτων.

Υπάρχουν δύο τύποι οχηματαγωγών πλοίων:

* Ειδικά πλοία με πολλά κλειστά και χαμηλά καταστρώματα που χρησιμοποιούνται για μεταφορά άφορτων οχημάτων, που αποτελούν το κύριο αντικείμενο του φορτίου τους και που συνήθως μεταφέρουν εργοστασιακές παραγωγές οχημάτων στις διάφορες αγορές διάθεσής τους. Αυτά είναι τα λεγόμενα "car carrier ships" και στην ελληνική δημώδη ναυτική γλώσσα "**αυτοκινητάδικα**".

* Ειδικά πλοία που χρησιμοποιούνται ως πορθμεία (ferry boat) για τη μεταφορά έμφορτων αυτοκινήτων (car ferry) από λιμένα σε λιμένα. Αυτά τα πλοία διακρίνονται επιπρόσθετα σε "**ανοικτού τύπου**" οχηματαγωγά, που δρομολογούνται σε μικρές σχετικά αποστάσεις και "**κλειστού τύπου**" οχηματαγωγά που δρομολογούνται σε μεγαλύτερες αποστάσεις και σε ανοικτή θάλασσα.

Συνδυασμός επιβατηγού πλοίου και οχηματαγωγού είναι το **[[επιβατηγό - οχηματαγωγό]]** (Ε/Γ-Ο/Γ)

Τέλος οχηματαγωγά καλούνται και ειδικά πλοία του Πολεμικού Ναυτικού για τη μεταφορά στρατιωτικών οχημάτων. Αυτά συγκροτούν αποβατικές ναυτικές μοίρες ή αποβατικούς στόλους. Ισχυρότερης κατασκευής των καταστρωμάτων και μεγαλυτέρων διαστάσεων εκείνων των οχηματαγωγών είναι τα λεγόμενα Αρματαγωγά (Α/Γ).

## Οχηματαγωγά του Π.Ν.
* Υποπλοίαρχος Γρηγορόπουλος (Οχηματαγωγό) L-161
* Υποπλοίαρχος Δανιόλος (Οχηματαγωγό) L-163
* Υποπλοίαρχος Κρυσταλλίδης (Οχηματαγωγό) L-165
* Υποπλοίαρχος Μέρλιν (Οχηματαγωγό) L-166
* Υποπλοίαρχος Ρουσσέν (Οχηματαγωγό) L-164
* Υποπλοίαρχος Τουρνάς (Οχηματαγωγό) L-162

Κατηγορία:Επιβατηγά πλοία
Κατηγορία:Φορτηγά πλοία
Βασίλισσα Σοφία Ι (εύδρομο)

Το εύδρομον **Βασίλισσα Σοφία Ι** ήταν ατμόπλοιο από τις Γερμανικές επανορθώσεις του Α’ Παγκοσμίου Πολέμου. Ναυπηγήθηκε το 1906. Στη Μικρασιατική εκστρατεία το 1920-1922, μετά τον εξοπλισμό του χρησιμοποιήθηκε σαν βοηθητικό εύδρομο.

Κατηγορία:Ελληνικά Εύδρομα
Βατικιώτης (τορπιλάκατος)

**Βατικιώτης ([[τορπιλάκατος]]) / 93** 

Μετονομάστηκε σε ‘Τ1 (α)’.

Κατασκευάστηκαν το 1929 στα ναυπηγεία ‘UK – Jonh J. Thornycroft and Ltd. Woolston, Southampton’.  Καθελκύστηκε το 1929. Μετά την εισβολή των Γερμανών στην χώρα βυθίστηκε τον Απρίλιο του 1941.

Κατηγορία:Ελληνικές Τορπιλάκατοι
Παγοθραυστικό

Το **παγοθραυστικό** (αγγλ. *ice breaker*) είναι ειδικής κατασκευής και ιδιαίτερου τύπου πλοίο.

Η ναυπηγική ιδιαιτερότητά του είναι συνήθως στην ενισχυμένη οξεία πλώρη του, δια της οποίας και χρησιμοποιείται τόσο στη διάνοιξη και διατήρηση θαλασσίων οδών, «πλώιμων πόρων», σε θαλάσσιες περιοχές που καταλαμβάνονται από στρώμα πάγου, όσο και για την απελευθέρωση πλοίων που έχουν παγιδευτεί από πάγους.

Τα παγοθραυστικά αναλογα με το αντικείμενο και τον σκοπο χρήσης τους διακρίνονται σε ερευνητικά (επιστημονικά), εμπορικά (απεγκλωβισμού σκαφών και τροφοδοσίας αποκλεισμένων περιοχών), καθώς και σε πολεμικά. Η ναυπήγηση αυτών των σκαφών ξεκίνησε όταν η έλικα παραμέρισε οριστικά τους τροχούς και μάλιστα όταν ο περίφημος Ρώσος ναύαρχος Στεπάν Μακάρωφ επιλήφθηκε της ναυπήγησης παρόμοιων πλοίων με βάση τα ναυπηγικά σχέδια του παγοθραυστικού «Ερμάκ» (1902-1903) με θαυμάσια αποτελέσματα.

Η έλικα των παγοθραυστικών είναι προφυλαγμένη εντός σιδερένιου δακτυλίου, ενώ η τρόπιδα είναι κεκλιμένη με μικρό πρωραίο και μέγιστο πρυμναίο βύθισμα. Η πλώρη των παγοθραυστικών είναι πολύ ενισχυμένη και παλαιότερα οδοντωτή, ώστε υπό την ισχυρή πρόωση του πλοίου αυτό να ανέρχεται στο παγόστρωμα, αφού προηγουμένως το έχουν «πριονίσει» οι οδόντες της πρωραίας τρόπιδας, δημιουργώντας έτσι γραμμή «μικράς αντίστασης», στην οποία το παγόστρωμα θραύεται στη συνέχεια από το βάρος του πλοίου.

Στολίσκους παγοθραυστικών πλοίων διαθέτουν οι χώρες εκείνες, στις θάλασσες των οποίων εμφανίζονται πάγοι, όπως ο Καναδάς, η Ρωσία, οι ΗΠΑ, η Φινλανδία κλπ.. Για τις παραπάνω χώρες οι στόλοι των παγοθραυστικών αποτελούν ιδιαίτερο οικονομικό κεφάλαιο, αφού η παρουσία τους συνιστά απαραίτητη προϋπόθεση της διατήρησης της ναυτιλίας στον Βορρά.

* Σημαντικό παγοθραυστικό υπήρξε το πυρηνοκίνητο «Λένιν», με το οποίο ξεκίνησαν οι Σοβιετικοί τη ναυπήγηση πυρηνοκίνητων πλοίων. Το μεταγενέστερο, επίσης πυρηνοκίνητο, «Άρκτικα» υπήρξε το πρώτο πλοίο επιφανείας που έφθασε ποτέ στον Βόρειο Πόλο (17 Αυγούστου 1977). Μέχρι σήμερα, η ΕΣΣΔ και κατόπιν η Ρωσία αποτελούν τις μοναδικές χώρες που έχουν ναυπηγήσει και διέθεταν ή διαθέτουν πυρηνοκίνητα παγοθραυστικά.

## Δείτε επίσης
* Ρωσικά παγοθραυστικά

## Εξωτερικοί σύνδεσμοι
* 
*
Βαυαρία (κανονιοφόρος)

Η κανονιοφόρος **ΒΑΥΑΡΙΑ** (Ιστιοφόρο) υπήρξε ένα από τα ελληνικά ιστορικά πλοία κατά την Επανάσταση του 1821, καθώς και ένα από τα πρώτα πολεμικά πλοία του νεοσύστατου Ελληνικού Βασιλείου. Συγκεκριμένα το πλοίο αυτό μαζί με το ατμοκίνητο ΚΑΡΤΕΡΙΑ, το βρίκιον ΣΩΤΗΡ, την επίσης κανονιοφόρο ΦΙΛΕΛΛΗΝΙΣ, (αδελφό πλοίο), καθώς και με ένα μύστικο, αποτέλεσαν τη ναυτική μοίρα με την οποία ο λόρδος Κόχραν, ο οποίος είχε αναλάβει αντιναύαρχος του ελληνικού στόλου, αποσπώντας τα από τον υπόλοιπο στόλο που ναυλοχούσε στον Κορινθιακό κόλπο, εισέπλευσε στη λιμνοθάλασσα του Μεσολογγίου τον Απρίλιο του 1829.  Η μοίρα αυτή στις 15 Απριλίου του 1829 χάρισε μια λαμπρή νίκη στους Έλληνες στη Σκάλα των Σαλώνων (σημερινή Ιτέα της Άμφισσας), που όπως σημειώνει ο Βαλθόδης "*ήλθε να δώσει νέα πνοή στους Έλληνες*".

Μετά την άφιξη του Βασιλέως Όθωνα, το 1832, η "ΒΑΥΑΡΙΑ" εντάχθηκε στον πίνακα των πολεμικών πλοίων του Βασιλικού στόλου, του νεοσύστατου Βασιλείου με τον αριθμό 12, έχοντας εκτόπισμα 34 τόνων και φέροντας ένα πυροβόλο των 65 λιβρών. Το 1835 ναυλοχούσε τακτικά με το αδελφό πλοίο στη περιοχή του Αμβρακικού κόλπου καθώς και στη τουρκική τότε Πρέβεζα. Κατά εκθεση του εκεί Έλληνα προξένου (1835), η παρουσία του πλοίου φόβιζε τους Τούρκους θεωρώντας το ικανό να καταστρέψει τρια τουρκικά βρίκια, μια γολέτα και μια κανονιοφόρο που ναυλοχούσαν επίσης εκεί! Ο φόβος εκείνος είχε προκληθεί από το γεγονός ότι το ΒΑΥΑΡΙΑ ναυλοχούσε πάντα "επ΄ αγκύρα", με συνέπεια κάθε φορά που γύριζε η πλώρη προς τον πνέοντα άνεμο οι Τούρκοι θεωρούσαν ότι το πυροβόλο του σημαδεύει κάποιο από τα τούρκικα πλοία.

Όταν πλέον το "ΒΑΥΑΡΙΑ" άρχισε να γερνάει χρησιμοποιήθηκε ως ακταιωρός για καταδίωξη κυρίως της πειρατείας, μέχρι τις 22 Δεκεμβρίου του 1841 όπου και έπαυσε ν΄ αναφέρεται στη κατάσταση των πλοίων του βασιλικού στόλου, με τις υπογραφές του τότε "επί των Ναυτικών"  διευθυντή Γ. Σαχίνη και του Γενικού Γραμματέα  Κωνσταντή Κανάρη, ακολουθώντας η διάλυσή του στον Ναύσταθμο Πόρου.

## Πηγές
*"Νεώτερον Εγκυκλοπαιδικόν Λεξικόν Ηλίου" τ.4ος, σ.270

Κατηγορία:Ελληνικές Κανονιοφόροι
Υδρογραφικό

**Υδρογραφικό** χαρακτηρίζεται το πλοίο εκείνο που κύριο αντικείμενο έχει την Υδρογραφική έρευνα, εφοδιασμένο με κατάλληλα επιστημονικά όργανα και προσωπικό. Τα πλοία αυτά ανήκουν κυρίως στις Υδρογραφικές υπηρεσίες των ναυτικών χωρών, καθώς επίσης και σε κρατικά ή ιδιωτικά ινστιτούτα «κέντρα» θαλάσσιας έρευνας. Όταν η δραστηριότητα αυτών των πλοίων επεκτείνεται σε ανοικτές θάλασσες χαρακτηρίζονται «ωκεανογραφικά» τα οποία είναι εξοπλισμένα με περισσότερα όργανα, βαθυσκάφη, καθώς και με ελικοδρόμιο. 

Στην Ελλάδα, ωκεανογραφικά - ερευνητικά πλοία, σκάφη και βαθυσκάφη, διαθέτει η Υδρογραφική Υπηρεσία του Πολεμικού Ναυτικού, το Ελληνικό Κέντρο Θαλασσίων Ερευνών (ΕΛ.ΚΕ.Θ.Ε.), το Ινστιτούτο Αλιευτικής Έρευνας (ΙΝ.ΑΛ.Ε) και το Τμήμα Ωκεανογραφίας και Θαλασσίων Βιοεπιστημών της Σχολής Περιβάλλοντος του Πανεπιστημίου Αιγαίου.

Και οι δύο αυτοί τύποι πλοίων ανήκουν γενικά στη κατηγορία των βοηθητικών πλοίων και ειδικότερα των επιστημονικών ερευνών. Ένα από τα ιστορικά υδρογραφικά πλοία που επιχείρησαν τον περίπλου της Γης ήταν το ρωσικό Βίτιαζ (ιστιοφόρο).Τα υδρογραφικά - ωκεανογραφικά πλοία μπορούν να αναλαμβάνουν υδρογραφικές, ωκεανογραφικές, περιβαλλοντικές, αλιευτικές - ιχθυολογικές, ναυτικές υποβρύχιες έρευνες ή και έρευνες στις αρκτικές περιοχές. Στα αποτελέσματα των ερευνών που αναλαμβάνουν περιλαμβάνεται η συλλογή ωκεανογραφικών δεδομένων (**φυσικές παράμετροι** όπως κύματα, ρεύματα, **χημικές παράμετροι** όπως δείγματα νερού για ανάλυση της συγκέντρωσης οξυγόνου, αλάτων, ανάλυση pH κτλ), η κατασκευή ναυτικών χαρτών, η κατασκευή βαθυμετρικών χαρτών, η αποτύπωση υποθαλασσίων ρηγμάτων, ηφαιστείων και κατολισθήσεων, η καταγραφή σεισμικής δραστηριότητας στον θαλάσσιο πυθμένα, ο εντοπισμός υποθαλάσσιων ορυκτών πόρων, η χαρτογράφηση θαλάσσιων προσταευόμενων περιοχών και ειδών που διαβιούν σε αυτές (όπως θαλάσσια θηλαστικά), ο εντοπισμός υποβρυχίων και υποβρυχίων ναρκών, χαρτογράφηση θαλάσσιου πυθμένα για πόντιση υποθαλάσσιων αγωγών ή υποθαλάσσιων καλωδίων.

Παλαιότερα υδρογραφικά του Ελληνικού Πολεμικού Ναυτικου είναι:

* Βέγας (Υδρογραφικό) / Ναρκαλιευτικό / 2078, Α-478
* Πλειάς Ι (Υδρογραφικό) / Βοηθητικό / 78

Ο σημερινός Ωκεανογραφικός στόλος της Ελλάδας περιλαμβάνει:

* τρία υδρογραφικά - ωκεανογραφικά πλοία: ***Υ/Γ-ΩΚ «Ναυτίλος»***, ***Υ/Γ-ΩΚ «Πυθέας»***, ***Υ/Γ «Στράβων»*** και την ***Υδρογραφική «Άκατο-14»*** της Υδρογραφικής Υπηρεσίας (Υ.Υ.) του Πολεμικού Ναυτικού (Π.Ν.)
* δύο ερευνητικά πλοία: το '''''Ω/Κ «ΑΙΓΑΙΟ»''''' και *το *'Ερευνητικό Αλιευτικό πλοίο «ΦΙΛΙΑ»***, ένα διθέσιο [[υποβρύχιο]], το ***βαθυσκάφος «ΘΕΤΙΣ»**'' και τέσσερα υποβρύχια τηλεκατευθυνόμενα ρομπότ από το Ελληνικό Κέντρο Θαλασσίων Ερευνών (ΕΛ.ΚΕ.Θ.Ε.)
* το **Ερευνητικό / Εκπαιδευτικό σκάφος "Ε/Σ Αμφιτρίτη"''' του Τμήματος Ωκεανογραφίας και Θαλασσίων Βιοεπιστημών της Σχολής Περιβάλλοντος του Πανεπιστημίου Αιγαίου.

## Δείτε επίσης
* Ωκεανογραφία
* Ιχθυολογία
* Αλιεία

## Παραπομπές


Κατηγορία:Τύποι πλοίων
Αττικό σύστημα αρίθμησης

Αρχαίο ελληνικό σύστημα αρίθμησης. Ο όρος **ακροφωνικό** σημαίνει ότι τα σύμβολα των αριθμών, εκτός από αυτό του αριθμού ένα, προέρχονται από το πρώτο γράμμα του ονόματος του αριθμού.

## Δείτε επίσης
* Ελληνικό σύστημα αρίθμησης
* Αιγαιακά ψηφία

## Αναφορές

Κατηγορία:Συστήματα αρίθμησης
Βέγας A-478 (υδρογραφικό)

Το υδρογραφικό **Βέγας Α-478** (πρώην ναρκαλιευτικό *BYMS-78*, *HMS J-878* και *HMS BYMS-2078*) ήταν αμερικανικής κατασκευής πολεμικό πλοίο βρετανικού τύπου *BYMS* που παραχωρήθηκε στο Ελληνικό Πολεμικό Ναυτικό από το Βρετανικό Βασιλικό Ναυτικό και την Επιτροπή Ρευστοποίησης Εξωτερικού των Η.Π.Α., στις αρχές του 1948.

## Ιστορία
### Ναρκαλιευτικό
Ναυπηγήθηκε στις 20 Οκτωβρίου 1942 στις Ηνωμένες Πολιτείες Αμερικής στα ναυπηγεία "Wheeler Shipbuilding Corp., Whitestone" της Νέας Υόρκης, ως «*BYMS-78*» ναρκαλιευτικό βρετανικού τύπου *BYMS*. Καθελκύστηκε στις 22 Μαΐου 1943 και μεταφέρθηκε, ως «*HMS J-878*», στην υπηρεσία του πολεμικού ναυτικού της Μεγάλης Βρετανίας στις 14 Ιουλίου 1943. Στη συνέχεια μετονομάστηκε εκ νέου σε «*HMS BYMS-2078*».

Τον Ιανουάριο του 1948, ο έλεγχός του μεταφέρθηκε στην Επιτροπή Ρευστοποίησης Εξωτερικού του Υπουργείο Εξωτερικών των Ηνωμένων Πολιτειών Αμερικής και πωλήθηκε στο Ελληνικό Υπουργείο Οικονομικών, αν και από τις 12 Φεβρουαρίου 1948 παρέμεινε στην επιμέλεια των Η.Π.Α., αλλά ουσιαστικά μόνο «στα χαρτιά».

### Υδρογραφικό
Στη συνέχεια μετετράπηκε σε υδρογραφικό και μετονομάστηκε σε «*Βέγας*» *Α-478*, από τον Βέγα τον φωτεινότερο αστέρα του αστερισμού Λύρα. Παραχωρήθηκε από το Ελληνικό Υπουργείο Οικονομικών στην Υδρογραφική Υπηρεσία του Ελληνικού Πολεμικού Ναυτικού όπου ανέλαβε αμέσως υπηρεσία. Αναφέρεται ότι συμμετείχε στην ανέλκυση αεροσκάφους από τον βυθό του Τορωναίου κόλπου το 1954. Υδρογράφησε μεταξύ άλλων τις σεισμόπληκτες περιοχές της Κεφαλληνίας το 1953, του Βόλου κατά την περίοδο 1954–1955 και της Θήρας το 1956. Μετά τη συμπλήρωση της υπηρεσίας του ως υδρογραφικό, παροπλίστηκε στις 6 Νοεμβρίου 1972.

## Πλοία με το όνομα «''Βέγας''»
Το υδρογραφικό «*Βέγας*» *Α-478* είναι μέχρι  το μοναδικό πλοίο στον ελληνικό στόλο που έφερε το όνομα αυτό.

## Παραπομπές


### Πηγές
* 
* 
* 

Κατηγορία:Ελληνικά πολεμικά πλοία